《题凌使君别业》
明代·胡应麟

五亩青山自结庐，栏干十二坐幽虚。烟萝地近扬雄宅，水竹天幽杜甫居。

海色千家潮落后，湖光万顷月明初。飞花绕径谁相过，一卷黄庭石上书。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。